
Бүген Татарстан Республикасы Премьер-министры Илдар Халиков Мәскәүдә эшлекле очрашуда. Мәскәүгә килүенең төп максаты - ENES-2015 IV Халыкара энергия нәтиҗәлелеге һәм энергетиканы үстерү форумы кысаларында, ТКХда энергия нәтиҗәлелеген арттыру мәсьәләләре буенча Бөтенроссия киңәшмәсендә катнашу.

Бүген Татарстан Республикасы Президенты Рөстәм Миңнеханов FISU (Халыкара студентлар спорты федерациясе) президенты Олег Матыцин белән очрашты.

Татарстан Республикасы Хөкүмәте Йортында узган очрашуда Татарстан Республикасы яшьләр эшләре һәм спорт министры Владимир Леонов та катнашты.

Бүген Татарстан Республикасы Президенты Рөстәм Миңнеханов "Россия автомобиль юллары" дәүләт компаниясе идарә рәисе Иннокентий Алафинов белән очрашты. Очрашу ТР Хөкүмәт Йортында йзды. Анда шулай ук ТР транспорт һәм юл хуҗалыгы министры Ленар Сафин, "Автострада" ААҖ генераль директоры Александр Ванюшин катнаштылар.

Бүген V чакырылыш ТР Дәүләт Советының унөченче утырышында төбәк юлларында зур йөк машиналарын йөртүнең нәтиҗәләрен тикшерү буенча эшче төркем булдырырга дигән карар кабул ителде. Әлеге тәкъдимне ТР Президенты Рөстәм Миңнеханов кертте.

Бүген Татарстан Республикасы Президенты Рөстәм Миңнеханов Татарстан Республикасы Хөкүмәте Йортында «Мир холдинг» һәм «Дизайн груп» (Төркия) компанияләре Директорлар советы рәисе Ибраһим Мирмәхмүтогуллары белән очрашты.

Әңгәмә барышында яклар Төркия компанияләре тарафыннан Татарстанда гамәлгә ашырылучы кайбер инвестицион проектлар турында фикер алышты.

Бүген Татарстан Республикасы Президенты Рөстәм Миңнеханов «Российская газета» редакциясе» федераль дәүләт бюджет учреждениесе (ФДБУ) генераль директоры Павел Негоицены массакүләм мәгълүмат чараларын үстерүгә керткән өлеше өчен Татарстан Республикасының дәүләт бүләге – «Фидакарь хезмәт өчен» медале белән бүләкләде.

Искәртәбез, Рөстәм Миңнеханов Мәскәүдә «Российская газета»га нигез салуга 25 ел тулуга багышланган тантанада катнашты.

Бүген Татарстан Республикасы Президенты Рөстәм Миңнеханов Мәскәүгә эш сәфәре кыла, анда ул «Российская газета»га нигез салуга 25 ел тулуга багышланган тантанада катнашты.

Чарада шулай ук федераль һәм региональ хакимият органнары вәкилләре, федерациянең күп кенә субъектларыннан кунаклар, массакүләм мәгълүмат чаралары вәкилләре, тармак ветераннары катнашты.

Бүген Казан ратушасында ТР Премьер-министры Илдар Халиков катнашында “Татарстан Республикасының иң яхшы товарлары һәм хезмәтләре” республика конкурсы җиңүчеләрен бүләкләү тантанасы узды.

Бүген Татарстан Республикасы Президенты Рөстәм Миңнеханов «Гебзе» (Төркия) сәнәгать зонасы идарәсе рәисе Вахит Йылдырым белән очрашты. Очрашу Татарстан Республикасы Хөкүмәте Йортында узды, анда шулай ук Татарстан Республикасы икътисад министры Артем Здунов, Татарстан Республикасы Инвестицион үсеш агентлыгы җитәкчесе Талия Миңнуллина, Казан шәһәре мэры Илсур Метшин, Татарстан Республикасының Төркиядәге тулы вәкаләтле вәкиле Айдар Һашигуллин һәм башкалар катнашты.

Әңгәмәнең төп темасы – Татарстан территориясендә уртак махсус икътисадый зона булдыру.

Татарстан территориясендә салым керемнәре, 1990 ел белән чагыштырганда, 100 тапкыр арткан. Россия Салым федераль хезмәтенең ТР буенча идарәсе Идел буе федераль округында салым түләүләре җыю буенча беренче урынны һәм Россиядә алтынчы урынын били, ә эшчәнлекнең нәтиҗәлелек күрсәткечләре буенча иң нәтиҗәле территориаль салым органнары исәбенә керә. Бу хакта Россия Салым федераль хезмәтенең ТР буенча идарәсе җитәкчесе Марат Сафиуллин РФ Салым органнарының 25 еллыгына багышланган матбугат конференциясендә белдерде.
Рәсми Татарстан